open-index/open-wikipedia-markdown huggingface dataset:
יטור

**יטור** הוא דמות מקראית, בנו של ישמעאל. ליטור היו 11 אחים: נביות, קדר, אדבאל, מבשם, משמע, דומה, משא, תימא, חדד, נפיש, קדמה, בשמת. 

בדברי הימים מסופר שבני ראובן, גד וחצי המנשה נלחמו בהגריאים, יטור, נפיש ונודב ותשעה פסוקים לפני כן נאמר שהמלחמה עם ההגריאים התקיימה בזמן שאול. ככל הנראה, יטור ונפיש באותה המלחמה הם שבטים שנוסדו על ידי שני האחים בני ישמעאל יטור ונפיש.

היטורים מוזכרים בדבריו של יוסף בן מתתיהו, בברית החדשה ובעוד ספרים מפורסמים.

לפי רוב החוקרים, היטורים כנראה התגוררו בחרמון, מול הלבנון והבקעה.על פי החוקר לירן שלוש, הדרוזים של היום הם צאצאי היטורים .

## ראו גם
* יטורים

## הערות שוליים

קטגוריה:בני ישמעאל
נמל שארקו

**נמל שארקו** או **שארקו פורט** (באנגלית: **Port Charcot**) הוא מפרץ בחוף הצפוני של האי בות', בארכיפלג וילהלם, בארץ גרהאם שבאנטארקטיקה.

רוחב פתחו של המפרץ – 3 קילומטרים.

## היסטוריה
### גילוי ומיפוי המפרץ

המפרץ מופה לראשונה על ידי המשלחת הצרפתית השלישית לאנטארקטיקה, אשר חקרה את אנטארקטיקה בין השנים 1903–1905, בפיקודו של ז'אן-בפטיסט שארקו.

שארקו הקים את בסיס החורף של המשלחת לחוף המפרץ בחורף האנטארקטי בשנת 1904, לציון זאת הקים במקום גל-עד.

המפרץ צולם מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

### מקור השם

ז'אן-בטיסט שארקו נתן למפרץ את שמו.

שארקו קרא למפרץ על שמו של אביו – ז'אן-מרטין שארקו, נוירולוג צרפתי.

## אתר מורשת היסטורי

גל-עד בנמל שארקו, שבראשו עמוד עץ ולוח זיכרון שעליהם רשום שמות חברי המשלחת הצרפתית, הוגדר כאתר מורשת היסטורי אנטארקטי (אתר HSM 28), בעקבות הצעתה של ארגנטינה לפי אמנת אנטארקטיקה.

## קישורים חיצוניים
* נמל שארקו באתר הסקר הגאולוגי של ארצות הברית
* נמל שארקו באתר הגאזט האנטארקטי של ממשלת אוסטרליה
* נמל שארקו באתר הגאזט האנטארקטי המשווה SCAR של ממשלת אוסטרליה
* נתוני גאות ושפל עדכניים עבור נמל שארקו
* 

## הערות שוליים

שארקו
שארקו
שארקו
מצעד השירים העכשוויים למבוגרים

שמאל|ממוזער|250x250px|לוגו מגזין הבילבורד
**מצעד השירים העכשוויים למבוגרים** (באנגלית: **Adult Contemporary**) מתפרסם מדי שבוע על ידי מגזין בילבורד ומדרג בתוכו את השירים המצליחים והפופולריים ביותר למבוגרים, בהתבסס על זיהוי השמעות ברדיו שירים עכשוויים למבוגרים, שנמדדו על ידי מערכות הנתונים של נילסן סאונד-סקאן.

זהו מצעד הכולל בתוכו שירים שאינם מסוגות מוזיקליות כמו רוק אלטרנטיבי ופופ מיינסטרימי. הסוגות המוזיקליות העיקריות במצעד, הן הארד רוק, היפ הופ ומוזיקה עכשווית למבוגרים ושירים שנועדו בעיקר למבוגרים כמו בלדות שקטות. אין להתבלבל עם מצעד 40 השירים למבוגרים, הכולל בתוכו שירי רוק אלטרנטיבי ופופ מיינסטרימי.

## סטטיסטיקות
[ממוזער|274x274px|[סלין דיון, האמן היחיד בהיסטוריה ששהה עם שיריו למעלה מ-70 שבועות בצמרת המצעד. כמו כן, שירה "A New Day Has Come" היה לראשון בהיסטוריה ששהה 21 שבועות בצמרת המצעד.]]
### 10 השירים המצליחים ביותר במצעד (1961–2011)

מקור:

### 10 האמנים המצליחים ביותר במצעד (1961–2011)

מקור:

### שירים עם מרבית השבועות בצמרת המצעד

### אמנים עם מרבית השירים בצמרת המצעד

### אמנים עם השבועות המצטברים ביותר בצמרת המצעד

### אמנים עם מרבית השירים בעשירייה הפותחת במצעד

### אמנים עם מרבית הכניסות במצעד

## ראו גם
* מצעד 40 השירים למבוגרים

## קישורים חיצוניים
* 

## הערות שוליים

שירים עכשוויים למבוגרים
נגני מוצרט של לונדון

ממוזער|טקסט=בניין "פיירפילד הולס", קרוידון, לונדון, שימש בין השנים 1989 - 2016, כמשכן הקבע של התזמורת הקאמרית הבריטית נגני מוצרט של לונדון, עד שזו העתיקה, ב-2016, את מושבה ל"סנט ג'ון האוונגליסט" כדי לבסס את זהותה בקהילה המקומית|בניין "פיירפילד הולס", קרוידון, לונדון, שימש בין השנים 1989 - 2016, כמשכן הקבע של התזמורת הקאמרית הבריטית נגני מוצרט של לונדון, עד שזו העתיקה, ב-2016, את מושבה ל"סנט ג'ון האוונגליסט" כדי לבסס את זהותה בקהילה המקומית
**נגני מוצרט של [[לונדון]]** (באנגלית: **London Mozart Players**) היא תזמורת קאמרית בריטית, שנוסדה בשנת 1949. זו התזמורת הקאמרית הוותיקה ביותר בממלכה המאוחדת, שהופעותיה והקלטותיה מתמקדות בעיקר ברפרטואר מן התקופה הקלאסית. מאז 1989, משכן הקבע של התזמורת הוא בפיירפילד הולס, קרוידון. ב-2016 העתיקה התזמורת את משרדיה ל"סנט ג'ון האוונגליסט" כדי לבסס את זהותה בקהילה המקומית.

## היסטוריה
תזמורת נגני מוצרט של לונדון הוקמה בשנת 1949 על ידי הארי בלך לביצוע יצירות מאת מוצרט והיידן. בין הנגנים ששמם נקשר עם התזמורת ג'יימס גולוויי, פליסיטי לוט, ג'יין גלובר ואחרים. ניקולה בנדטי, ז'קלין די פרה ויאן פסקל טורטלייה ניגנו בראשית דרכם בתזמורת. היא יוצאת לסיורי קונצרטים באירופה ובמזרח הרחוק, ומקליטה לחברות נאקסוס, צ'אנדוס והיפריון רקוטרדס.

בלונדון, מופיעה התזמורת ברויאל פסטיבל הול, סנט ג'ון'ס סמית סקווייר וקדוגן הול; כמו כן, היא מנגנת בקתדרלות ושאר אולמות קונצרטים בממלכה המאוחדת. תזמורת נגני מוצרט של לונדון היא תזמורת הבית בפיירפילד הול בקרוידון. נגניה מנהלים אותה הן מבחינה תפעולית והן אמנותית. מאז 1988 פורש עליה את חסותו הרוזן מווסקס.

## מנצחים ראשיים
* הארי בלך 1949 - 1984
* ג'יין גלובר 1984 - 1992
* מתיאס באמרט 1992 - 2009
* ז'ראר קורסטן 2010 – 2014
* הווארד שלי (מנצח כבוד) 2015 - 2022
* ג'ונתן בלוקסהאם (יועץ אמנותי) 2022 - ממשיך

## סדרת "בני זמנו של מוצרט"
בשנת 1993 החלה תזמורת נגני מוצרט של לונדון סדרת הקלטות ל"תקליטי צ'אנדוס", שכללה יצירות מאת מלחינים ידועים פחות מן המאה ה-18 ונקראה סדרת "בני זמנו של מוצרט". רבות מן ההקלטות הללו זכו בשבחי הביקורת על הוצאת מלחינים אלה, שאינם נהנים מהשמעות רבות, לאוזני הציבור. מספר ניכר מהקלטות אלה הוגדרו כ"בחירת העורך": במגזין גרמופון.

הסדרה כוללת יצירות מאת:
* קרלוס באקר
* כריסטיאן קאנאביך
* מוציו קלמנטי
* פרנסואה ז'וזף גוסק
* אדלברט גירובץ
* מיכאל היידן
* ויליאם הרשל
* פרנץ אנטון הופמייסטר
* לאופולד קוזלוך
* פרנץ קרומר
* לאופולד מוצרט
* יוזף מיסליבצ'ק
* וצלב פיכל
* איגנץ פלייל
* פרנץ קסאפר ריכטר
* אנטוניו רוזטי
* אנטוניו סליירי
* קרל שטאמיץ
* גאורג יוזף פוגלר
* יוהאן בפטיסט ונהאל
* סמואל וסלי
* פאול וראניצקי

## קישורים חיצוניים

* 


*London Mozart Players official website
*London Mozart Players 2018/19 http://londonmozartplayers.com/whatson/
* St John the Evangelist, Upper Norwood 
*Fairfield Halls, Croydon website
*Chandos Records website


קטגוריה:תזמורות קאמריות
קטגוריה:תזמורות בריטיות
שרפאת

**שרפאת** (בערבית: **شرفات**) היא שכונה ערבית בדרום-מזרח ירושלים, הממוקמת מערבית לבית צפאפא, וצפונית לגילה. ביחד עם שכונת בית צפאפא, שרפאת מנותקת מרוב הרצף הערבי של העיר, ושתי השכונות נחשבות לעיתים כמקשה אחת. בשתי השכונות יחד מתגוררים כיום כ-14,000 תושבים..
## היסטוריה
בעבר שרפאת הייתה כפר חקלאי ועצמאי. בשנות ה-30 התגורר בכפר מוסא אל-עלמי, ובביתו שבכפר נפגש עם אישים חשובים ובהם עם דוד בן-גוריון.

בתום מלחמת העצמאות (1949) נותר הכפר שרפאת תחת שלטון ירדן.
ב-5 בפברואר 1951 רצחו מסתננים פלסטינים עולה יהודי ואנסו את אשתו בכפר הערבי הנטוש אל-מאלחה (מנחת), שיושב ביהודים. המודיעין הישראלי הצביע על שרפאת כבסיסם של המסתננים, ובתגובה לתקיפה, ב-7 בפברואר פשט עליו צה"ל ופוצץ שני בתים, אחד מהם של מוכתר הכפר. לפי דיווח הלגיון הערבי, תשעה תושבים נהרגו בתקיפה.

לאחר איחוד ירושלים במלחמת ששת הימים בשנת 1967, סופחה שרפאת לשטח העיר.

בשנת 1993 הוקם בשכונה מנהל קהילתי, המשותף גם לבית צפאפא. החל משנת 2015 כביש בגין עובר בסמוך לשכונה. במהלך אינתיפאדת הסכינים התפרסם כי שרפאת תזכה לתקציבים נוספים מהעירייה, מאחר שאף אחד מתושביה לא נטל חלק באותם אירועים אלימים. במרץ 2019 התגלה בשטח השכונה יישוב יהודי מהתקופה החשמונאית. בכפר התגלו מערת קבורה, בור מים וגת לייצור יין. בינואר 2020 בוצעה בשרפאת פעולת תג מחיר שבמסגרתה נשרף מסגד מקומי. השכונה נחשבת לאטרקטיבית בהשוואה לשאר השכונות הערביות בעיר, לאור קרבתה למרכז ירושלים ולאזור התעשייה תלפיות.

## גלריית תמונות

קובץ:SharafatEastJerusalemApr192023 01.jpg|alt=גלעין הכפר – מימין מסגד אל-בדריה ולצידו, באמצע גינת המשחקים, אלון עתיק, "אלון סת (גברת) בדריה"[1]|גלעין הכפר - מימין מסגד אל-בדריה ולצידו, באמצע גינת המשחקים, אלון עתיק, "אלון סת (גברת) בדריה"
קובץ:SharafatEastJerusalemApr192023 02.jpg|חלקים חדשים של שכונת שרפאת
קובץ:SharafatEastJerusalemApr192023 03.jpg|מתחם בתים חדשים בשרפאת
קובץ:SharafatEastJerusalemApr192023 04.jpg|עץ האלון הזקן והמפורסם ביותר באזור ירושלים בחצר אחוזת מוסא אל-עלמי


## קישורים חיצוניים

## הערות שוליים

קטגוריה:מזרח ירושלים
קטגוריה:שכונות ערביות בירושלים
קטגוריה:ירושלים: שכונות
רעואל בן עשו

**רעואל** הוא דמות מקראית, בנו של עשו ובשמת ואביהם של נחת, זרח, שמה ומזה. לרעואל היו ארבעה אחים (מן האב): אליפז, יעוש, יעלם וקרח.

השם רעואל הוא שם שמי-מערבי קדום השייך לקבוצה בה נמצאים גם השמות שמואל, מתושלח וכדומה, שמוסיפים להם באמצע השם את ו' בצורת שורוק (u). פירוש השם רעואל הוא הרע של האל או החבר של האל. לשם "ידידיה" יש אותו הפירוש כמו רעואל.

השם הפיניקי רעמלך, השם הארמי מדורא-אברופוס והשם הלטיני רעבעל מקבילים לשם רעואל.

## הערות שוליים

קטגוריה:בני עשו
הר מרטין (ארץ פאלמר)

**הר מרטין** (באנגלית: **Mount Martin**) הוא הר בחוף המזרחי של ארץ פאלמר, שבאנטארקטיקה.

גובהו של ההר 1,360 מטרים מעל פני הים; הר מרטין הוא ההר ה-1,835 בגובהו באנטארקטיקה.

מדרונותיו הדרום-מזרחיים של ההר הם מצוקי סלע בולטים, חשופים מקרח.

## היסטוריה
### גילוי ומיפוי ההר

ההר ממוקם בשולי האזור שנחקר על ידי המשלחת הבריטית אל ארץ גרהאם בשנת 1936.

ההר צולם מהאוויר בשנת 1940 על ידי השירות האנטארקטי של ארצות הברית, ובשנת 1947 ההר צולם מהאוויר על ידי משלחת החקר האנטארקטית רון, בפיקודו של פין רון.

ההר מופה על ידי משלחת החקר האנטארקטית רון, אשר, בשילוב עם הסקר האנטארקטי הבריטי ערכו סקרים על הקרקע לצורך מיפוי ההר.

### מקור השם

שמו של ההר ניתן לו על ידי פין רון.

רון קרא להר על שם מהנדס האלקטרוניקה אורוויל מרטין (Orville Martin), אשר סייע בתכנון ובהשגת ציוד הרדיו הנדרש למשלחתו של רון.

## קישורים חיצוניים
* הר מרטין באתר הסקר הגאולוגי של ארצות הברית
* הר מרטין באתר הגאזט האנטארקטי של ממשלת אוסטרליה
* הר מרטין באתר הגאזט האנטארקטי המשווה SCAR של ממשלת אוסטרליה
* הר מרטין באתר peakery (מרחקים לאתרים סמוכים)
* מפת אזור הר מרטין

## הערות שוליים

מרטין
יעוש

**יעוש** או **יעיש** הוא דמות מקראית, בנו של עשו ואהליבמה. ליעוש היו שני אחים: יעלם וקרח, ושני אחים למחצה: רעואל ואליפז

בחרסי שומרון נמצא השם יעש, שהוא ככל הנראה יעוש או יעיש ויש הסוברים שזהו גם שמו של אחד משליטי כוש הדרומית, מה שכיום הוא דרום ארץ ישראל, הנקרא יעוס.

יש חוקרים הסוברים שהשם יעוש מגיע מהאל הערבי יע'ות' והם מסתמכים על תרגום השבעים וכתבים אחרים.

ככל הנראה, גם השם יעוש וגם השם יועש מגיעים שניהם מהפועל עוש או עיש, הלקוח כנראה מהפועל הערבי ע'את' שפירושו עזר. לפי סברה זאת, פירוש השם יעיש הוא שם המביע תקווה שהאל יעזור לילד.

## הערות שוליים

קטגוריה:בני עשו
קדמה (דמות מקראית)

**קדמה** הוא דמות מקראית, בנו של ישמעאל. לקדמה היו 11 אחים: נביות, קדר, אדבאל, מבשם, משמע, דומה, משא, תימא, חדד, יטור, נפיש, בשמת.

יש האומרים שקדמה הוא נודב המוזכר בדברי הימים במלחמה של ההגריאים, יטור, נפיש ונודב בבני ראובן, גד וחצי שבט המנשה.

המקור לשמו הוא מהמזרח, אך לא ידוע מה פירושו ומאין בדיוק.

## הערות שוליים

קטגוריה:בני ישמעאל
יוהאן אונטרווגר

**יוהאן "ג'ק" אונטרווגר** (בגרמנית: **Johann "Jack" Unterweger**; 16 באוגוסט 1950 – 29 ביוני 1994) היה רוצח סדרתי בין לאומי.

## ביוגרפיה
אונטרווגר נולד לעבריינית איטלקייה ולחייל משוחרר אמריקאי. לאחר שאימו נכלאה, הוא עבר לגור אצל סבו באוסטריה, וסייע לו לגנוב חיות משק מחוות. כבר כנער, אונטרווגר הורשע ונאסר מספר פעמים מסיבות מגוונות.

בשנת 1976, בגיל 26, הורשע אונטרווגר ונאסר באוסטריה, באשמת רצח תיירת גרמנייה בת 18 שביצע שנתיים קודם לכן. הוא הרגה על ידי חנק באמצעות חזייתה. 

כאסיר, הוא כתב סיפורת ושירה, שנמכרה היטב במולדתו. בעקבות זאת הופעל לחץ לשחרורו מצד האליטה האמנותית במדינה. מסע זה התחיל בשנת 1985 והשתתפו בו מיטב אנשי הרוח האוסטרים, כולל כלת פרס נובל לספרות, אלפרידה ילינק, וחתן פרס נובל, גינטר גראס, כמו גם פוליטיקאים בולטים. לבסוף שוחרר על תנאי בשנת 1990, לאחר ששכנע את הרשויות כי השתקם.

עם שחרורו, אונטרווגר הפך למעין ידוען ולכתב חוץ פלילי בעיתונות. משרתו החדשה אפשרה לו לקבל מידע מהמשטרה, שסייע לו בהמשך דרכו כרוצח. הוא חזר לרצוח חודש אחר שחרורו, והתמקד ברציחת נשים. הוא רצח נשים בגרמניה, צ'כוסלובקיה וארצות הברית. 

בסופו של דבר, משטרת אוסטריה החלה לחשוד בו, אך משטרת לוס אנג'לס, העיר שבה שהה באותו זמן, לא הצליחה למצוא הוכחות שקושרות אותו לרצח עובדות המין שנרצחו בתחומה. עד להעלאת החשדות, משטרת לוס אנג'לס אף נהגה לקחת את אונטרווגר, כעיתונאי, לסיורים באזורי פשע. המידע שקיבל בסיורים אלו עזר לו בהמשך.

בשנת 1992, אונטרווגר נתפס בפלורידה בעזרת מרשלים אמריקאים, במצוד בינלאומי, שערכה משטרת אוסטריה. המצוד עבר דרך מספר מדינות בכמה יבשות. אל אונטרווגר התלוותה במצוד חברתו, ביאנקה מארק.

מעריכים כי אונטרווגר רצח בין 12 ל-15 נשים. הוא התאבד בכלא, בשנת 1994, אחר שהורשע ברצח תשע נשים בין 1990 ל-1992.

## ראו גם
* ויין אדם פורד
* טד בנדי
*המרטש מאטלנטה

## קישורים חיצוניים

## הערות שוליים

קטגוריה:רוצחים סדרתיים
קטגוריה:סופרים אוסטרים
קטגוריה:מחזאים אוסטרים
קטגוריה:עיתונאים אוסטרים
קטגוריה:משוררים אוסטרים
קטגוריה:מתאבדים: סופרים
קטגוריה:מתאבדים: משוררים
קטגוריה:אוסטרים שנולדו ב-1950
קטגוריה:אוסטרים שנפטרו ב-1994
יעלם

**יעלם** הוא דמות מקראית, בנו של עשו ואהליבמה. ליעלם היו שני אחים: יעוש וקרח, ושני אחים למחצה: רעואל ואליפז.

מקור השם יעלם הוא מהשורש הערבי ע'לם שפירושו הוא: היה חזק, התבגר או נהיה עלם.

יש דיון בין החוקרים האם השם יעלם בעברית הוא בהקשר של עלם אך פועל בעתיד או שזה אינו פועל.

## הערות שוליים

קטגוריה:בני עשו
קרח בן עשו

**קרח** (בכתיב מלא: **קורח**) הוא דמות מקראית, בנו של עשו ואהליבמה אשר נולד להם בארץ כנען. לקרח היו שני אחים: יעוש ויעלם, ושני אחים למחצה: רעואל ואליפז.

לקרח בן עשו היה אחיין, בנו של אליפז, אשר גם נקרא קרח

הוצע שהשם קרח מקורו בשם העצם קרח (אדם חסר שערות בראשו) אך דעה זו לא מבוססת.

## הערות שוליים

קטגוריה:בני עשו
הר מרטין (ארץ אואטס)

**הר מרטין** (באנגלית: **Mount Martyn**) הוא פסגה, וסביבה סלעים חשופים מקרח, בהרי לאזארב, בארץ אואטס, שבאנטארקטיקה.

הפסגה ממוקמת 6 קילומטרים מדרום לפסגת אלד.

ההר הוא מצוק הסלע הבולט ביותר, ממערב לקרחון מאטוסביץ'.

גובהו של ההר 845 מטרים מעל פני הים; הר מרטין הוא ההר ה-4,426 בגובהו באנטארקטיקה.

## היסטוריה
### גילוי ומיפוי ההר

ההר צולם מהאוויר לראשונה על ידי צי ארצות הברית בין השנים 1946–1947, במסגרת מבצע קפיצה לגובה.

ההר צולם בשנית מהאוויר ב-29 בפברואר 1959 על ידי משלחת החקר האנטארקטית הלאומית של אוסטרליה, בפיקודו של פיליפ לו.

### מקור השם

ההר נקרא על שם די. אף. מרטין (D.F. Martyn), חבר בוועדה המתכננת של משלחת החקר האנטארקטית הלאומית של אוסטרליה.

## קישורים חיצוניים
* הר מרטין באתר הסקר הגאולוגי של ארצות הברית
* הר מרטין באתר הגאזט האנטארקטי של ממשלת אוסטרליה
* בק מרטין באתר הגאזט האנטארקטי המשווה SCAR של ממשלת אוסטרליה
* תצלום לוויין של הר מרטין

## הערות שוליים

מרטין
Floating Through Space

**Floating Through Space** (בעברית: **צף בחלל**) הוא סינגל שהוקלט על ידי הזמרת-יוצרת האוסטרלית סיה ביחד עם המפיק מוזיקלי הצרפתי דייוויד גטה. השיר יצא לאור ב-19 בפברואר 2021, כסינגל רביעי מתוך אלבום הפסקול *[[Music – Songs from and Inspired by the Motion Picture]]*, על ידי חברות התקליטים אטלנטיק רקורדס ומאנקי פאזל מיוזיק.

## רקע וכתיבה
סיה הודיעה על צאתו של השיר ב-3 בפברואר 2021, יום לפני יציאתו הרשמית. במקור יצא השיר כסינגל שיווקי באיטליה ב-19 בפברואר 2021. זהו השיר השביעי של סיה יחד עם גטה שיצא כסינגל רשמי, בעקבות הסינגלים הקודמים "Titanium" ,"She Wolf (Falling to Pieces)" ,"Bang My Head" ,"Helium" ,"Let's Love" ,"Flames", ושיתוף פעולה עשירי בסך הכל.

השיר נכתב על ידי סיה יחד עם גרג קורסטין. השיר בסגנון דאנס-פופ ומכיל צלילי סינתיסייזר חשמליים אופטימיים. השיר דומה יותר לסגנון מוזיקת הפופ של סיה מאשר לשיתופי הפעולה הקודמים שלה עם דייוויד גטה.

## וידאו קליפ
הווידאו קליפ הנלווה שצולם לשיר בוים על ליאור מולכו והועלה לערוץ היוטיוב של סיה בשידור חי ב-4 בפברואר 2021, בסמוך לצאתו של הסינגל עצמו. הקליפ מייצג שלושה גולשי סקייטבורד, שלובשים כל אחד את פאות שחורות-לבנות בדמותה של סיה, עיניהם מוסתרות והם מבצעים פעלולים בסקייטפארק.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סיה
קטגוריה:שירי דייוויד גטה
קטגוריה:שירים באנגלית
קטגוריה:שירים שנכתבו על ידי סיה
קטגוריה:שירים שהופקו על ידי דייוויד גטה
קטגוריה:שירים מסרטי קולנוע
רבמ"ד

**רבמ"ד** (נהגה "רַבמַד"; הלחם של המילים "**רב ממדים**") הוא מרכז מסחרי בעיר קריית מוצקין. מן הראשונים בישראל בתצורת "קניון".

## היסטוריה
הרבמ"ד הוקם בשנת 1983 כמיזם חלוצי ציוני בהובלת ראש העירייה, משה גושן, וכן בשיתוף יזמים מקומיים. הרבמ"ד הוא מרכז קניות מסוג "קניון" והוא מהראשונים שהוקמו בישראל תחת קטגוריה זו. לפני הקמת הרבמ"ד, שימש חלק מהמבנה הנוכחי את חברת "שק"ם", שעסקה במסחר בתחום המזון. למרות החלפת הבעלות וכן שינויו של שם המקום ואופיו, הוא נותר ידוע בפי מקומיים במשך שנים רבות בשם "שק"ם", זכר למבנה המיתולוגי.

נכון לשנת 2021 כולל המרכז המסחרי 73 בתי עסק, בתחומים מגוונים כגון הסעדה, צורפות, מזון, הלבשה תחתונה, אופטיקה, הנעלה, מכשירי חשמל וכן, סופרמרקט מרשת "שופרסל".

## קישורים חיצוניים

## הערות שוליים

קטגוריה:ישראל: מרכזי קניות
קטגוריה:קריית מוצקין: מבנים
קיילב אגאדה

**קיילב אפוצ'י אגאדה** (באנגלית: **Caleb Apochi Agada**; נולד ב-31 באוגוסט 1994) הוא כדורסלן ניגרי-קנדי, המשחק בעמדת הקלע והסמול פורוורד בפרומיתיי ובנבחרת ניגריה.

## קריירה
אגאדה החל את דרכו באוניברסיטת אוטווה שם שיחק ארבע עונות. בעונת 2016/2017, עונתו האחרונה במכללה, הוא העמיד ממוצעים של 14.9 נקודות, 6.4 ריבאונדים ו-3.3 אסיסטים למשחק.

בשנת 2017, לאחר שלא נבחר בדראפט ה-NBA ב-2016, החל אגאדה לשחק בפראט מהליגה הספרדית השנייה. הוא העמיד ממוצעים של 14.4 נקודות, 4.5 ריבאונדים ו-3.3 אסיסטים.

בשנת 2018 חתם אגאדה במלייה, שם העמיד ממוצעים של 12 נקודות, 6.4 ריבאונדים ו -2.2 אסיסטים. הוא שיחק לסירוגין גם בהמילטון האני באדג'רס הקנדית שם שיחק בשני משחקים בממוצעים של 10 נקודות, 7.5 ריבאונדים ו-4 אסיסטים. בעונת 2019/2020 המשיך אגאדה במלייה בלונסטו והעמיד ממוצעים של 14.7 נקודות, 5.3 ריבאונדים ו-3.7 אסיסטים.

ב-19 במאי 2020, חתם בהפועל באר שבע מהליגה הישראלית בחוזה עד תום העונה עם אופציה לעונה נוספת. אגדה העמיד ממוצעים של 15 נקודות, 6 ריבאונדים, 3 אסיסטים ו-2 חטיפות למשחק. ב-26 ביולי, הוחלט לממש את האופציה שלו לעונה נוספת. אגאדה נבחר לשחקן חודש נובמבר 2020 לאחר שהעמיד ממוצעים של 26.3 נקודות, 7.0 ריבאונדים, 5.8 אסיסטים ו-2.8 חטיפות עם מדד 32.5.

בשנת 2021 ישחק אגאדה בליגת הקיץ של ה-NBA עבור הדנוור נאגטס.

### קריירה בינלאומית
אגאדה זומן בעבר לנבחרת קנדה. בנוסף, זומן אגאדה לנבחרת ניגריה במהלך משחקי המוקדמות של גביע העולם בכדורסל 2019. בקמפיין המוקדמות העמיד אגאדה סטטיסטיקה של 4.3 נקודות, 4.7 ריבאונדים ו-4.3 אסיסטים. אגאדה זומן לסגל הרחב לקראת משחקי גביע העולם, אך נופה ולא שותף בסגל הסופי.

## קישורים חיצוניים

## הערות שוליים

קטגוריה:כדורסלנים קנדים
קטגוריה:כדורסלנים ניגרים
קטגוריה:כדורסלני הפועל באר שבע
קטגוריה:קנדים ממוצא ניגרי
קטגוריה:קנדים שנולדו ב-1994
קטגוריה:ניגרים שנולדו ב-1994
קטגוריה:כדורסלנים ניגרים באולימפיאדת טוקיו (2020)
נקודת הסתעפות

באנליזה מרוכבת, **נקודת הסתעפות** של פונקציה מרובת-ערכים היא נקודה שתנועה רציפה במעגל קטן סביבה לאורך יריעת הפונקציה אינה חוזרת לאותה נקודה. פונקציות מרובות ערכים נלמדות דרך יריעות רימן, ובאופן כללי יותר - יריעות אלגבריות.

אפשר לסווג נקודות הסתעפות לשלוש מחלקות: נקודות הסתעפות אלגבריות, טרנסצנדנטיות ולוגריתמיות. **נקודות הסתעפות אלגבריות** מתקבלות, באופן טיפוסי, במעבר בין פתרונות שונים של משוואה פולינומית; לדוגמה, בפונקציה z = w^2 (כאשר w היא פונקציה כפולת-ערכים של z), הנקודה z=0 היא נקודת הסתעפות אלגברית. תופעה זו נחקרת באמצעות המונודרומיה של הפונקציה. על אף ההסתעפות, w היא פונקציה רציפה של z גם בראשית. לעומת זאת, נקודות שבהן יש מונודרומיה לא טריוויאלית וסינגולריות עיקרית הן נקודות הסתעפות לא אלגבריות. בתורת הפונקציות מתאר המונח נקודת הסתעפות בדרך כלל נקודות מן הטיפוס הראשון, ובשאר תחומי האנליזה - נקודות הסתעפות במובן הרחב יותר.

## נקודות הסתעפות אלגבריות
יהי D תחום פתוח ופשוט קשר במישור המרוכב, ותהי f פונקציה הולומורפית המוגדרת על D. אם f אינה קבועה, לקבוצת הנקודות הקריטיות (הנקודות שבהן הנגזרת מתאפסת) אין נקודות הצטברות. לכן, כל נקודה קריטית z_0 נמצאת במרכזו של מעגל קטן מספיק, B, שהסגור שלו אינו כולל אף נקודה קריטית נוספת.
תהי c המסילה המתארת את העיגול התוחם את B, בכיוון החיובי. מספר הליפוף (winding number) של f(c) ביחס ל-z_0 הוא מספר טבעי k, הקרוי **אינדקס הסיעוף** (ramification index) של z_0. אם האינדקס הזה גדול מ-1, הערך הקריטי f(z_0) הוא נקודת הסתעפות אלגברית. מצב זה שקול לכך שקיימת פונקציה הולומורפית h כך ש-f(z) = h(z)(z-z_0)^k.

באופן טיפוסי איננו מתעניינים בפונקציה f עצמה, אלא בפונקציה ההפוכה; אלא שבסביבה של נקודת הסתעפות, הפונקציה אינה הפיכה במובן הרגיל של המלה, אלא בתור פונקציה מרובת ערכים. זהו המצב באופן כללי יותר כאשר הפונקציה מוגדרת על ידי משוואה ולא באופן ישיר. משטחי רימן מספקים מסגרת אחידה לכל הדוגמאות האלה.

## נקודות הסתעפות טרנסצנדנטיות
תהי g פונקציה אנליטית כללית המוגדרת בעיגול מנוקב סביב z_0. ל-g יש **נקודת הסתעפות טרנסצנדנטית** אם z_0 היא נקודת סינגולריות עיקרית, כך שההמשכה האנליטית של ענף אחד של הפונקציה לאורך מסילה המקיפה את הנקודה, מגיעה לענף אחר שלה. לדוגמה, הראשית היא נקודת הסתעפות טרנסצנדנטית של g(z) = \exp \left( z^{-1/k}\right) כאשר k>1 מספר שלם. בדוגמה זו, חבורת המונודרומיה סביב הראשית היא סופית: הקפת הראשית k פעמים חוזרת לאותו ענף אנליטי.

כאשר חבורת המונודרומיה אינסופית, הנקודה נקראת **נקודת הסתעפות לוגריתמית**, משום שהדוגמה הטיפוסית לכך היא הלוגריתם המרוכב בסביבת הראשית: בכל הקפה של הראשית, הלוגריתם גדל ב-2 \pi i, ולכן חבורת המונודרומיה היא החבורה הציקלית האינסופית.

## בגאומטריה אלגברית
בגאומטריה אלגברית אפשר להכליל את המושג של נקודת הסתעפות לכל העתקה בין שני עקומים אלגבריים. יהי f : X \rightarrow Y מורפיזם בין עקומים. שדה הפונקציות  F(X) הוא הרחבת שדות של F(Y). ממד ההרחבה הזו נקרא ה**דרגה** של f. נניח ש-f בעלת דרגה סופית, ותהי P נקודה של X. אינדקס הסיעוף e של P מוגדר באופן הבא. תהי Q=f(P). יהי t פרמטר מקומי ב-P, כלומר פונקציה רגולרית המוגדרת בסביבה של Q. משיכת t על ידי f מגדירה פונקציה רגולרית על X, והאינדקס מוגדר לפי  e_P = v_P(t \circ f), כאשר v_P היא ההערכה של החוג המקומי של הפונקציות הרגולריות ב-P. הנקודה Q נקראת נקודת הסתעפות כאשר e>1.

## קישורים חיצוניים
* 

קטגוריה:אנליזה מרוכבת
מארק ויסי

**מארק אליסון ויסי** (באנגלית: **Marc Allison Veasey**; נולד ב-3 בינואר 1971) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-33 של מדינת טקסס. טרם היבחרו לקונגרס ב-2012 היה ויסי, חבר המפלגה הדמוקרטית, חבר בית הנבחרים המדינתי של טקסס שם היה יושב הראש הזמני של הסיעה הדמוקרטית.

## ביוגרפיה
ויסי נולד בראשית ינואר 1971, בנם של קוני וג'וזף ויסי. עם הוריו ואָחיו ראיין, ויסי ומשפחתו התגוררו במספר רב של בתי מגורים מושכרים בשכונת סטופ סיקס בפורט וורת'. כשהיה בן עשר התגרשו הוריו, ומארק ואחיו עברו להתגורר ביחד עם אמם אצל הסבתא שלהם. ויסי למד בבית הספר התיכון ארלינגטון הייטס השוכן בעיר הולדתו. כמו כן, הוא השלים לימודי תואר ראשון במדעים ובתקשורת המונים מאוניברסיטת ולסליאן טקסס (Texas Wesleyan University). טרם כניסתו לחיים הפוליטיים עבד ויסי כמורה מחליף וככתב לענייני ספורט, ואף כתב תסריטים עבור משרד פרסום.

קיץ אחד התנדב עבור מרטין פרוסט, חבר בית הנבחרים של ארצות הברית מהמחוז ה-24 של טקסס. כעבור זמן מה התקבל לעבודה כנציג שטח, ועבד עבורו במשך חמש שנים. כתוצאה מחלוקה מחדש של מחוזות הבחירה בטקסס ב-2003, הפסיד פרוסט בבחירות לכהונה שנייה והובס בידי פיט סשנס. במקביל, ויסי התמודד אל בית הנבחרים המדינתי של טקסס במחוז הבחירה ה-95. בבחירות המקדימות שהתקיימו במפלגה הדמוקרטית גבר על נציגת המחוז המכהנת גלן לואיס עם 54% מקולות הבוחרים, ובבחירות הכלליות נבחר ללא התנגדות. הוא נבחר מחדש ב-2006, ב-2008 ובבחירות 2010.

ויסי ייצג את המחוז ה-95 בבית הנבחרים המדינתי של טקסס בין השנים 2005–2013. בחלק משנים אלה אף שירת כיושב הראש הזמני של הסיעה הדמוקרטית. הוא נתן את חסותו לחקיקות שקראו ליצירת הכשרות מקצועיות בעולם הטכנולוגיה בבתי ספר תיכוניים. הוא חיבר גם הצעת חוק לכבודו של טים קול, סטודנט באוניברסיטת טקסס טק שבשוגג הורשע באונס סטודנט אחר בשנת 1985.

לאחר שלטקסס הוספו מחוזות קונגרס בעקבות תוצאות מפקד האוכלוסין של ארצות הברית ב-2010, קם מחוז הקונגרס ה-33. לקראת בחירות 2012, הכריז ויסי על התמודדותו אל בית הנבחרים של ארצות הברית במחוז קונגרס חדש זה. ההרכב הדמוגרפי של המחוז עשה אותו למעוז דמוקרטי מובהק, בו 66% מתושביו הם היספנים ו-17% אפרו-אמריקאים. 11 מועמדים התמודדותו בבחירות המקדימות: ויסי סיים ראשון, אך לא גרף לפחות חמישים אחוז מהקולות אלא 37%. הוא העפיל לסיבוב מכריע מול עמיתו לבית הנבחרים המדינתי דומינגו גרסיה, עליו גבר לבסוף עם 53% מקולות הבוחרים. בבחירות הכלליות נבחר לנציג הראשון אי-פעם של מחוז הקונגרס ה-33.

עם התכנסות הקונגרס ה-113 של ארצות הברית, ויסי הושבע לתפקידו. מאז הוסיף להיבחר אחת לשנתיים, ובהווה הוא חבר בוועדת המדע, הטכנולוגיה והחלל ובוועדת הכוחות המזוינים של בית הנבחרים.

ב-8 בדצמבר 2025 הודיע כי לא ירוץ לכהונה נוספת בבית הנבחרים, ובמקום זאת יתמודד לתפקיד נציב מחוז טאראנט שבטקסס. עם זאת, כשבוע לאחר מכן, הודיע כי הוא פורש מהתמודדות זו.

## קישורים חיצוניים

* 

* 

## הערות שוליים

קטגוריה:אמריקאים ילידי טקסס
קטגוריה:חברי בית המחוקקים של טקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטקסס
קטגוריה:אפרו-אמריקאים חברי בית הנבחרים של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1971
שרון גניש

**שרון גניש** (נולדה ב-21 במאי 1983) היא דוגמנית ישראלית.

## ביוגרפיה
גניש נולדה בלוס אנג'לס להורים ישראלים, בגיל שלוש לאחר שהוריה התגרשו היא עברה לישראל עם אמה וגדלה בראשון לציון, בגיל שש עשרה הכירה את הסוכן רוברטו בן שושן והייתה לאחת הדוגמניות המובילות בסוכנות שלו, לאחר מכן עברה להיות מיוצגת בסוכנות "יולי".

היא הייתה הדוגמנית של חברת האיפור "איל מיקיאג'", הופיעה בפרסום למותג "ורסצ'ה" וצעדה בתצוגת אופנה שלו, היא גם הופיעה במספר תצוגות נוספות ודגמנה למספר מותגים בינלאומיים כגון גוצ'י.

ב-2001 הייתה מועמדת לפרס דוגמנית השנה בטקס פרסי האופנה הישראלי, ב-2003 נבחרה על ידי המגזין האיטלקי "Photo Italy" כדוגמנית הטובה ביותר של השנה.

ב-2007 הופיעה בקמפיין של חברת בגדי הים "בוניטה", אחרי כן דגמנה לגוטקס, ב-2015 נבחרה להוביל את הקמפיין של המעצב רונן חן.

ב-2010 נישאה גניש לאיש עסקים יהודי-צרפתי והם מגדלים בישראל את ששת ילדיהם.
## קישורים חיצוניים
* 
* 

קטגוריה:דוגמניות ישראליות
קטגוריה:דוגמנים ישראלים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:ישראליות שנולדו ב-1983
קטגוריה:ישראלים שנולדו ב-1983
חשיבות הדת לפי מדינה

[ממוזער|תוצאות סקר גאלופ שנערך בשנים 2008–2009 בו המשיבים התבקשו לציין עד כמה דת "חשובה בחיי היום-יום [שלהם]".
|567x567 פיקסלים](https://he.wikipedia.org/wiki/%D7%A7%D7%95%D7%91%D7%A5:Countries_by_importance_of_religion.svg.png)
להלן **רשימת מדינות לפי חשיבות הדת** לתושביהן.

## מתודולוגיה
הטבלה שלהלן מבוססת על סקר עולמי של גאלופ משנת 2009 בו המשיבים התבקשו לענות על השאלה "האם דת חשובה בחיי היום-יום שלך?". אחוזי התשובות "כן" ו"לא" מפורטים להלן; בחלק מהמדינות הם לא מסתכמים ב-100% מכיוון שחלק מהמשיבים ענו "לא יודע" או לא ענו.

## טבלת נתונים

## ראו גם
* רשימת מדינות לפי אי-דת

## הערות שוליים

קטגוריה:דת לפי מדינה
קטגוריה:רשימות מדינות
Changes (אלבום של פנדורה)

***Changes*** (בעברית: **שינויים**) הוא האלבום השלישי של הזמרת השוודית פנדורה. האלבום יצא לאור ב-16 בדצמבר 1996 על ידי חברות התקליטים "MCA Records" ויוניברסל מיוזיק גרופ. האלבום הגיע למקום הרביעי במצעד האלבומים הפיני ולמקום ה-29 במצעד האלבומים השוודי.

## רשימת רצועות

## מיקומי שיא

## נתוני מכירות

## היסטוריית יציאות לאור

## הערות שוליים

קטגוריה:אלבומי פנדורה
קטגוריה:אלבומים באנגלית
קטגוריה:אלבומי חברת MCA רקורדס
אדולף מנז'ו

**אדולף מנז'ו** (באנגלית: **Adolphe Menjou**; 18 בפברואר 1890 – 29 באוקטובר 1963) היה שחקן קולנוע וטלוויזיה אמריקאי, שהקריירה שלו התחילה בתקופת הסרט האילם.

## ביוגרפיה
הוא נולד ב-18 בפברואר 1890 בעיר פיטסבורג בפנסילבניה לאב צרפתי, אלברט מנז'ו ולאם אירית, נורה ג'ויס.

הוא קיבל תואר בהנדסה מאוניברסיטת קורנל אך נמשך למשחק, עבר לניו יורק והחל להופיע במופעי וודביל ובסרטים אילמים. במלחמת העולם הראשונה שימש כנהג אמבולנס בחיל המשלוח האמריקאי באירופה.

לאחר המלחמה עבר לקליפורניה החל להופיע בסרטים אילמים רבים ביניהם "השייח" עם רודולף ולנטינו ו"האישה מפריז" בבימויו של צ'רלי צ'פלין.

הוא הסתגל במהירות לתקופת הסרטים המדברים והשתתף בסרטים רבים לרוב בתפקידי משנה של אדם לבוש בקפידה, אדיב ומנומס ובעל שפם מטופח.

ב-1931 השתתף בתפקיד ראשי בעיבוד הקולנועי הראשון למחזה "כותרת ראשית" והיה מועמד על כך לפרס אוסקר לשחקן הטוב ביותר אך הפסיד לליונל ברימור ("נפש חפשייה").

ב-1937 שיחק בגרסה הראשונה של "כוכב נולד" לצידם של ג'נט גיינור ופרדריק מארץ'.

מנז'ו היה תומך נלהב של המפלגה הרפובליקנית וב-1947 העיד בפני ועדת בית הנבחרים לפעילות אנטי-אמריקנית על כך ש"הוליווד הוא אחד ממרכזי הפעילות הקומוניסטית באמריקה והשלטון במוסקבה משתמש בזה כדי להפיל את המשטר בה". הוא היה חבר ב"ברית של תעשיית הקולנוע לשימור האידיאלים האמריקאים"  בה היו חברים גם ג'ון ויין, וולט דיסני, רוברט טיילור, ברברה סטנוויק, גרי קופר ועוד.

ב-1948 שיחק לצידה של קתרין הפבורן בסרט "מצב האומה". הם היו בעלי דעות פוליטיות מנוגדות ושוחחו ביניהם רק לצורך הצילומים.

ב-1959 שיחק בסרטו של סטנלי קובריק "שבילי התהילה" בתור הגנרל הצרפתי בולרד חסר המצפון שלא מהסס לשלוח חיילים למשימת התאבדות ומאשר הוצאות להורג לאלה שלפי דעתו כשלו בקרב.

סרטו האחרון היה "פוליאנה" (1960) לצידה של היילי מילס.

מנז'ו הופיע גם במספר תוכניות טלוויזיה. ב-1961 הופיע בתוכנית "חייו הסודיים של ג'יימס ת'רבר".

מנז'ו היה נשוי שלוש פעמים. אשתו השלישית הייתה השחקנית וורה טיסדייל  איתה הופיע בסרט "שביל החלב" (1936). הם נישאו ב-1933 ונשארו נשואים 30 שנים עד מותו ב-1963 מדלקת הכבד ואמצו בן אחד.

## פילמוגרפיה חלקית
* שלושת המוסקטרים (1921)
* השייח (1921), עם רודולף ולנטינו
* אישה מפריז (1923) בבימויו של צ'רלי צ'פלין
* מרוקו (סרט) (1930), עם גרי קופר ומרלן דיטריך
* כותרת ראשית (1931)
* הקץ לנשק (1932)
* תהילת הבוקר (1933), עם קתרין הפבורן
* גב' מרקר הקטנה (1934), עם שירלי טמפל
* כוכב נולד (1937), עם ג'נט גיינור ופרדריק מארץ'
* דלת הבמה (1937), עם קתרין הפבורן
* ילד הזהב (1939) עם ויליאם הולדן
* מצב האומה (1948), עם ספנסר טרייסי וקתרין הפבורן
* בת השגריר (1956), עם מירנה לוי
* צרור של אושר (1956), עם דבי ריינולדס ואדי פישר
* שבילי התהילה (1959), בבימויו של סטנלי קובריק
* פוליאנה (1960), עם היילי מילס

## קישורים חיצוניים

* אדולף מנז'ו, באתר TCM
* פרטים על אדולף מנז'ו, באתר יוטיוב
* 

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי פנסילבניה
קטגוריה:פיטסבורג: אישים
קטגוריה:שחקני קולנוע וטלוויזיה אמריקאים
קטגוריה:חוגרים אמריקאים במלחמת העולם הראשונה
קטגוריה:אמריקאים ממוצא צרפתי
קטגוריה:אמריקאים ממוצא אירי
קטגוריה:נוצרים רומים-קתולים אמריקאים
קטגוריה:בוגרי אוניברסיטת קורנל
קטגוריה:אמריקאים שנולדו ב-1890
קטגוריה:אמריקאים שנפטרו ב-1963
גריוטגיה

ממוזער|מערת גריוטגיה בקיץ 2009
ממוזער|נוף מעל מערת גריוטגיה
**גריוטגיה** (באיסלנדית: **Grjótagjá**) היא מערת לבה קטנה ליד אגם מיוואטן באיסלנד, אשר יש בה מעיין חם.

בתחילת המאה ה-18 התגורר שם העבריין ג'ון מרקוסון והשתמש במערה לרחצה.

עד שנות השבעים, גריוטגיה היה אתר רחצה פופולרי. אבל במהלך ההתפרצויות בין השנים 1975 ל-1984 טמפרטורת המים עלתה ליותר מ־50 מעלות צלזיוס, אם כי מאז הטמפרטורה יורדת אט אט, והגיעה שוב אל מתחת ל-50 מעלות צלזיוס.

מערת הלבה הסמוכה, Stóragjá, משמשת כאתר רחצה חלופי.

גריוטגיה שימשה כמיקום לצילומי הפרק החמישי בעונה השלישית של "משחקי הכס", שנקרא "האש נשקה לו".

## קישורים חיצוניים

## הערות שוליים

קטגוריה:איסלנד: גאוגרפיה
קטגוריה:מקומות מרפא
קטגוריה:איסלנד: גאולוגיה
קטגוריה:אירופה: מערות
קטגוריה:מעיינות חמים
2020 בנמיביה

אירועים בשנת **[[2020]]** ב**[[נמיביה]]**.

## בעלי תפקידים
* נשיא: האגה גיינגוב
* סגן נשיא: ננגולו מבומבה
* ראש הממשלה: סאארה קוגונגלווה

## אירועים
מתמשך – מגפת הקורונה בנמיביה
* 14 במרץ – דיווח על מקרים ראשונים של קורונה בנמיביה.
* 17 במרץ – הנשיא האגה גיינגוב הכריז על מצב חרום.
* 28 במרץ – תחילת סגר כללי
* 6 באוקטובר – תחילת מהומות והפגנות על רקע אונס נשים מתמשך והעדר פעילות משטרה נמרצת.
* 31 בדצמבר – מספר מאומתים הגיע ל-23,941 מהם 205 נפטרו.

## קישורים חיצוניים

## הערות שוליים

נמיביה
2020
נמיביה
מגילת פירנצה

**מגילת פירנצה** היא מגילה מצוירת, המתוארכת לעשור השני של המאה ה-14 ומתארת את מסעו של עולה רגל יהודי, החוצה ממצרים לארץ ישראל, שתיהן במרחב הגיאו-תרבותי הממלוכי, ומתעד את דיוקנם המצויר של מקומות קדושים ליהודים בארץ ישראל אותם פקד.

המגילה שבה וזוהתה בספרייה הלאומית המרכזית פירנצה בשנת 2011 ונחקרה על ידי האוצרת, וחוקרת האמנות היהודית במוזיאון ישראל, רחל צרפתי. ככל הנראה צוירה במצרים או בארץ ישראל מקום מושבו החדש של המאייר אם עלה.

המגילה נעדרת קולופון כך ששם המחבר נותר לא ידוע.

שייכת לסוגת מגילות מאוירות של מקומות קדושים - 130 בקירוב, ממצא חריג ומבשר, שמקורה במזרח, במצרים ובארץ. יחודה האומנותי בהיותה מערכת שלמה של איורים עצמאיים - שפה צורנית המחליפה טקסט, תחת איורים שהם אילוסטרציה לכיתוב המאפיינים כתבי יד עבריים מאוירים מימי הביניים.

המגילה מאששת מסורות לוטות בערפל. לדוגמה, "בתקופה הממלוכית ידוע כי ליהודים הייתה חזקה" בקבר הנביא שמואל. הציור המפורט והריאלי במגילה של ההיכל עם ספר תורה והמחיצה לעזרת נשים באתר הקבר, מראה חזקה יהודית במקום קודם למאה ה-15. דוגמה נוספת המשתקפת במערך המגילה ואיוריה נוגעת למיתוס גלילי קדום, שרווח משלהי העת העתיקה ועד ראשית ימי הביניים; זיהוי אתרי הכניסה לארץ ישראל, של שבטי ישראל - ירדן נגד יריחו ושל יעקב אבינו עם נשותיו - מעבר יבוק, דרכו שב לארץ, כמתואר במקרא, עם מיקום המנכיח את ההוויה המקראית בסביבה הגלילית - ים טבריה.

## קישורים חיצוניים
* מגילת פירנצה : מסע מצויר של עולה רגל יהודי מימי הביניים באתר יד בן צבי
* חידת מגילת פירנצה באתר יד בן צבי

## ביאורים

## הערות שוליים

קטגוריה:אמנות יהודית
קטגוריה:יהודים ויהדות בימי הביניים
קטגוריה:ארץ ישראל: נוסעים יהודים
קטגוריה:יהודים ספרדים
קטגוריה:עולים לרגל לירושלים
קטגוריה:כותבי ספרי מסע בארץ ישראל
קטגוריה:מגילות
קטגוריה:כתבי יד עבריים מאוירים
קטגוריה:יהודים בארץ ישראל במאה ה-14
קטגוריה:ספרות יהודית על מקומות קדושים
טימאר (כפר)

**טימאר** (בהונגרית: **Timár**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בטימאר מספר התושבים נמצא בירידה. כך, בשנת 1990 היה מספר התושבים 1,470 ובשנת 2020 רק 1,242 תושבים.

הכפר ככל הנראה נהרס בזמן הפלישה המונגולית לאירופה ויושב לאחר מכן על ידי בעלי קרקעות, ובשנת 1800 נשרף כולו ושוב נבנה מחדש.

בכפר קיימת כנסייה יוונית-קתולית שנבנתה בשנת 1795.

## יהודי טימאר
בטימאר חיו יהודים בתקופות זמן שונות ובמקום קיים בית קברות יהודי. יהודים רבים מטימאר נרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
גן האו האו

**גן האו האו** (באנגלית: **Doggy Day School**) היא סדרת טלוויזיה מנופשת ברזיליאת-קנדית לילדים, שנוצרה על ידי קתי מוס.

הסדרה שודרה לראשונה בערוץ ניקלודיאון החל מ-12 באוקטובר 2009 עד 17 באפריל 2011. בישראל החלה הסדרה להיות משודרת בדיבוב לעברית בערוץ הופ! ב-9 באוקטובר 2011. הסדרה היא בת 2 עונות ו-52 פרקים באורך 11 דקות.

## עלילה
הסדרה עוקבת אחר חמישה כלבים: לוקאס, לילי, קודה, סוקי ופדרו, העוברים בכל פרק חוויות שונות ומשעשעות.

## דמויות
* **לוקאס (Lucas)** - כלב דלמטי. הוא נרגש וסקרן בקלות, אפילו גם במצבים קשים ביותר.
* **לילי (Lili)** - כלבת פודל מקסימה ועדינה. לפעמים היא מתחלפת, והיא אוהבת לרכל. היא גם מלאה ברעיונות מהנים.
* **קודה (Koda)** - האסקי סיבירי, אשר אוהב לצאת להרפתקאות. יש לו דמיון גדול ורצון להפוך לגיבור-על.
* **סוקי (Suki)** - כלבת ניופאונדלנד. היא מאוד צייתנית ורגישה. היא תמיד מוכנה לעזור לגורים האחרים.
* **פדרו (Pedro)** - כלב ביגל. הוא הכלב האינטליגנטי של הקבוצה, והוא אוהב לאכול ביסקוויטים.
* **רוזי (Rosie)** - הגננת של גן הכלבים.

## מדבבים
במאי הדיבוב בעברית היה עפרון אטקין, ומפיקת הדיבוב הייתה יונית עוזרי מנחם.

## סקירת הסדרה

## קישורים חיצוניים

* 

## הערות שוליים

קטגוריה:סדרות טלוויזיה קנדיות לילדים
קטגוריה:סדרות הרפתקאות קנדיות לילדים
קטגוריה:ערוץ הופ!: תוכניות רכש
קטגוריה:ניקלודיאון: תוכניות וסדרות
נגן אולפן

[ממוזער|המתופף [סטיב גאד, נגן אולפן ידוע ובולט]]
**נגן אולפן** הוא מוזיקאי מקצועי, המנגן באולפני הקלטות או בהופעות חיות. נגני הקלטות אינם בדרך כלל חברים קבועים בהרכב או להקה מוזיקלית. עבודתם נעשית מאחורי הקלעים ולעיתים נדירות זוכים לתהילה, או הכרה ופרסום לעבודתם כסולנים או מובילי הרכב. עם זאת, נגני אולפנים טובים מוכרים היטב בתעשיית המוזיקה, וחלקם זכו להכרה ציבורית. כך למשל הרכבי הנגנים האמריקאים The Wrecking Crew ו-Muscle Shoals Rhythm Section. כך גם The Funk Brothers שעבדו בחברת התקליטים מוטאון רקורדס.

רוב נגני האולפנים מתמחים בנגינה על כלים נפוצים כגון גיטרה, פסנתר, בס או תופים. אחרים הם מומחים בנגינת כלי נשימה ממתכת, כלי נשיפה מעץ וכלי מיתר. רבים מנגני האולפנים הם רב-נגנים, מתמחים בנגינת מספר כלים מוזיקליים, דבר המאפשר להם לעבוד בנגינה במגוון רחב יותר של הקלטות אולפן ובסגנונות מוזיקליים שונים. כך לדוגמה, אין זה נדיר למצוא נגן אולפנים היודע לנגן בקונטרבס ובגיטרה בס, או בגיטרה אקוסטית ובמנדולינה, בפסנתר ובאקורדיון וכן בסקסופון ובכלי נשיפה אחרים מעץ.

השימוש בנגני אולפנים מתעורר כאשר יש צורך במיומנויות מוזיקליות לזמן קצר יחסית. בדרך כלל נגני אולפנים מועסקים על ידי אולפני הקלטות כדי לספק נגינת רקע למוזיקאים אחרים בעת הקלטות אולפן והופעות חיות ולהעשיר את הצליל המלווה אותם. נגני אולפנים עוסקים אף בהקלטת מוזיקה לפרסומות, קולנוע, טלוויזיה ורדיו וכן בתיאטרון. נגני אולפן הם מוזיקאים המזוהים בדרך כלל עם חברת תקליטים אחת, אולפן הקלטות או סוכן נגנים מסוים.

בישראל, עובדים נגני האולפן כפרילנסרים לפי הזמנת אמן. בין נגני האולפן הבולטים בעבר ובהווה ניתן למנות את אבי סינגולדה, מאיר ישראל, שמוליק בודגוב, אשר פדי, אבי יפרח, עמית הראל, אלון הלל, טל פורר ואחרים.

## הרכב אולפן
הרכב אולפן הוא הרכב מוזיקלי המועסק באולפן הקלטות לצורך ליווי אמני הקלטות שהם לקוחות האולפן.

### הרכבים אמריקנים בולטים
* **The Wrecking Crew** (לוס אנג'לס, שנות ה-60 וה-70 של המאה ה-20)
: The Wrecking Crew היה אחד מהרכבי האולפנים הפוריים ביותר בשנות ה-60 וה-70 של המאה ה-20. קבוצת נגנים זו התגבשה כאשר החלה לעבוד בשנות ה-60 עבור המפיק המוזיקלי פיל ספקטור. הם ניגנו בהקלטות של סוני ושר, The Mamas & the Papas, פרנק סינטרה, ננסי סינטרה, הבירדס, בוב דילן, הביץ' בויז, המאנקיז ורבים אחרים.
* **The Funk Brothers** (דטרויט, שנות ה-60 וה-70 של המאה ה-20)
: הרכב נגני אולפן אשר ניגן ברבות מן ההקלטות של חברת התקליטים מוטאון החל מסוף שנות ה-50 ועד תחילת שנות ה-70. הם ניגנו בהקלטות להקת The Temptations (בין היתר בלהיטם My Girl), הסופרימס (בין היתר בלהיטן Baby Love), סטיבי וונדר, סמוקי רובינסון, מרווין גיי ורבים אחרים. ההרכב גם ניגן מעט בהקלטות שלא היו בחברת מוטאון, הבולטת שבהן הייתה בשיר Your Love Keeps Lifting Me Higher and Higher, אותו הקליט ג'קי וילסון.
* **Muscle Shoals Rhythm Section** (ממפיס, שנות ה-60)
: הרכב נגני אולפן שעבד בעיקר בעיר ממפיס טנסי והופיע ברבות מן ההקלטות שבוצעו באזור ממפיס בשנות ה-60. הם הועסקו על ידי מפיק התקליטים ריק הול באולפני FAME. הם הופיעו בהקלטות של אריתה פרנקלין, וילסון פיקט, פרסי סלדג', הרולינג סטונז, בוב דילן, פול סיימון ורבים אחרים.

## קישורים חיצוניים

## הערות שוליים

קטגוריה:מוזיקה פופולרית
קטגוריה:מקצועות מוזיקליים
עדה בת אילון

**עדה** היא בתו של אילון החתי, אשתו של עשו ואמו של אליפז.

פירוש השם עדה הוא עדי, תכשיט.

בתורה, כתוב לעשו 6 נשים עם שמות שונים. בתחילה נכתב: יהודית בת בארי החתי, בשמת בת אילן החתי, ומחלת בת ישמעאל ולאחר מכן נכתב: עדה בת אילון החתי, אהליבמה בת ענה בת צבעון החוי, ובשמת בת ישמעאל. ככל הנראה, מחלת בת ישמעאל ובשמת בת ישמעאל אלה אותן נשים, ובשמת בת אילון החתי ועדה בת אילון החתי הן גם אותן הנשים.

רש"י אומר שהשם בשמת ניתן לעדה משום "שהייתה מקטרת בְּשָׂמִים לעבודה זרה".

## ראו גם
* אילון החתי

## הערות שוליים

קטגוריה:נשות עשו
אירוקאר (1905)

ממוזער|490px|לוגו היצרן, שנת 1906
**אירוקאר (1905)** (באנגלית: **Aerocar (1905 automobile)**, קרוי גם: **Aerocar Model A**) היא מכונית פתוחה מהודרת בסגנון מכונית עידן פליז בתצורת "Touring car"  מתוצרת יצרנית הרכב **The Aerocar Company** (בין השנים 1907–1908 החברה הייתה קרויה **Aerocar Motor Company**), אשר יוצרה בין השנים 1908–1905 בארצות הברית

דגם "אירוקאר" יוצר בגיבוי סוחר הפחם "Alexander Y. Malcomson"  השותף לשעבר של הנרי פורד

## ממאפייני דגם "אירוקאר"
* דגם "אירוקאר" יוצר במדינת מישיגן בעיר דטרויט
* 5 נוסעים
* מנוע קדמי, מקורר אוויר
* מנוע בנזין
* לוח מחוונים: מד מהירות
* כיסוי גג "חלק עליון שחור סטנדרטי"
* צמיג רזרבי
* תאורה: שני פנסי גז וכן "ציוד מנורת שמן מלא".
* בולם זעזועים מתוצרת הרטפורד
* מחיר היחידה בשנת 1905 בארצות הברית - 2,800 דולר
* דגם "אירוקאר" יוצר בין השנים 1905–1906 במקביל לדגם פורד מודל F שמחירו עמד על 1,200-1,000 דולר, ובמקביל לדגם היוקרה פורד מודל K שיוצר בין השנים 1906–1908 ושמחירו עמד על 3,000-2,500 דולר

## ראו גם
* פורד מודל K

## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1905
קטגוריה:מכוניות אמריקאיות
אנתוני זיגמונד

**אנתוני זיגמונד** (; 25 בדצמבר 1900, ורשה – 30 במאי 1992, שיקגו) היה מתמטיקאי אמריקאי ממוצא פולני, אשר עסק בעיקר בתחום אנליזה מתמטית.

## ביוגרפיה
אנתוני זיגמונד נולד בוורשה, אז בתחומי האימפריה הרוסית. בשנת 1923 הוא סיים לימודים באוניברסיטת ורשה. הוא כיהן כפרופסור באוניברסיטת וילנה בשנים 1939-1930. לאחר תחילת מלחמת העולם השנייה הוא הצליח לעבור לארצות הברית והחל ללמד שם. בשנת 1945 הוא התמנה לפרופסור באוניברסיטת פנסילבניה ובשנת 1947 עבר לאוניברסיטת שיקגו.

בשנת 1932 הוא פרסם מחקרו על אי-שוויון פלי-זיגמונד. בשנת 1935 אנתוני זיגמונד פרסם את ספרו Trigonometric Series שזכתה להצלחה גדולה.

בין תלמידיו היה פול כהן ו.

## ספרים
*Trigonometric Series (Cambridge University Press 1959, 2002)
*Intégrales singulières (הוצאת שפרינגר, 1971)
*Trigonometric Interpolation (University of Chicago, 1950)
*Measure and Integral: An Introduction to Real Analysis, With Richard L. Wheeden (with Marcel Dekker, 1977)

## קישורים חיצוניים

* 
* 

קטגוריה:מהגרים מפולין לארצות הברית
קטגוריה:מתמטיקאים פולנים
קטגוריה:בוגרי אוניברסיטת ורשה
קטגוריה:מתמטיקאים אמריקאים
קטגוריה:סגל אוניברסיטת שיקגו
קטגוריה:סגל אוניברסיטת פנסילבניה
קטגוריה:זוכי המדליה הלאומית למדעים
קטגוריה:אמריקאים שנולדו ב-1900
קטגוריה:אמריקאים שנפטרו ב-1992
נחת (דמות מקראית)

**נַ֥חַת** הוא דמות מקראית, בנו הבכור של רעואל ונכדם של עשו ובשמת. לנחת היו שלושה אחים: זרח, שמה ומזה.

מרטין נות סובר שמקור השם הוא מהערבית ופירוש המילה הוא טוהר או זך. לעומת זאת, חוקרים אחרים סבורים שהפירוש הוא כמו בעברית, מלשון המילה מנוחה.

## הערות שוליים

קטגוריה:בני רעואל
פוצ'י פייפיאן

ממוזער|250x250 פיקסלים| מנת פוצ'י פייפיאן
**פוּצִ'י פֵייפּיאֶן** (בסינית: **夫妻肺片**, פיניין: **Fūqī fèipiàn**, תרגום מילולי: "חלקי ריאה של בעל ואישה") הוא מאכל סצ'ואני פופולרי, המוגש קר או בטמפרטורת החדר, והוא עשוי רצועות פרוסות דק של בשר וחלקי פנים של בקר. מרכיבים נפוצים בגרסה המודרנית של פוצ'י פייפיאן כוללים לב בקר, לשון וקיבה, עם כמות נדיבה של תבלינים שונים, כולל פלפל סצ'ואן. עבור מנה שורשית סצ'ואנית, הטעם הרצוי צריך להיות גם חריף וגם קהה. למרות שמו, לעיתים רחוקות משתמשים בריאה ממשית.

## היסטוריה
עוד בשושלת צ'ינג המאוחרת, מוכרים מוסלמים רבים שחיו בצ'נגדו מכרו פרוסות בקר שהוגשו קר ברחובות צ'נגדו, תוך שימוש בפסולת בקר מכיוון שהן היו זולות יחסית. בגלל עלותו הנמוכה, המנה הייתה פופולרית בקרב נושאי ריקשה וסטודנטים עניים.

בשנות השלושים, זוג נשוי בצ'נגדו התפרסם בזכות הכנת פרוסות בקר. הבעל, גואו ג'אוחואה (郭朝華), ואשתו, ג'אנג טיאנג'נג (張田政), התייחסו במיוחד לפרוסות הבקר שהכינו, ולעיתים קרובות התנסו במרכיבים חדשים. כתוצאה מכך, לפרוסות הבקר שלהם היה טעם מובהק ומובדל משאר ספקי פרוסות הבקר, והעסק שלהם פרץ. לעיתים קרובות, ילדים שובבים היו מושכים מתיחה על בני הזוג *ומדביקים פתקי נייר שעליהם נכתב "夫妻肺片", פוצ'י פייפיאן* ("חתיכות ריאה של בעל ואישה"). מאוחר יותר, סוחר ניסה את מנת *הפוצ'י פייפיאן* והיה מרוצה כל כך, שהוא נתן להם לוח אותיות מזהב עם הכיתוב *"夫妻肺片"*, ומאז דבק השם בפי כל.

כדי להתאים לטעמם של לקוחותיהם, הזוג ביצע שיפורים רבים במנה, ופרוסות פסולת הוחלפו בסופו של דבר בפרוסות בקר או טלה שונות. אנשים רבים עדיין העדיפו לקרוא למנה *פוצ'י פייפיאן*, ולכן השם משמש עד היום.

המשמעות של "*פיי"* הייתה במקור חלקי פסולת או פסולת (廢) אך מאוחר יותר שונתה לריאה (肺) כך שהמנה נשמעה פחות דוחה. הריאה יכולה להיות חלק מהפסולת הזו, אבל *פיי* אינה ריאה בפני עצמה במשמעות המנה הזו.

## קישורים חיצוניים

* מתכון לפוצ'י פייפיאן
* צ'נגדו - מטעמים

## הערות שוליים

קטגוריה:חלקי פנים
קטגוריה:המטבח הסיני
קטגוריה:מאכלים חריפים
פרגר

**פרגר** הוא שם משפחה אוסטרי, שפירושו "יוצא העיירה פרג". פרג שוכנת במחוז פרג.

קטגוריה:שמות משפחה גרמניים
שמה

**שמה** הוא דמות מקראית, בנו השלישי של רעואל ונכדם של עשו ובשמת. לשמה היו שלושה אחים: נחת, זרח ומזה.

לדעת מרטין נות, השם שמה או שמעה הוא שם תאופורי מקוצר המגיע מהשמות המורכבים מהשורש ש.מ.ע.

## הערות שוליים

קטגוריה:בני רעואל
מצעד ה-Heatseekers

שמאל|ממוזער|250x250px|לוגו מגזין הבילבורד
**מצעד ה-Heatseekers** או **טופ Heatseekers** הם מצעדי מוזיקה שמפורסמים מדי שבוע על ידי מגזין בילבורד. **מצעד אלבומי ה-Heatseekers** ו**מצעד שירי ה-Heatseekers** נוסדו על ידי בילבורד בשנת 1991, במטרה להדגיש את המכירות של האמנים החדשים והמתפתחים, שעוד לא זכו להצלחה בינלאומית.

אלבומים ושירים המופיעים במצעדי ה-Heatseekers עשויים להופיע גם במצעדי הבילבורד הוט 100 ובילבורד 200.

## מצעד האלבומים
מצעד אלבומי ה-Heatseekers כולל 25 מיקומים, המדורגים על פי נתוני המכירות שנאספים על ידי נילסן סאונדסקאן. ברגע שלאמן יש אלבום שדורג ב-100 העליונים במצעד הבילבורד 200, או בעשירייה הפותחת של מצעד אלבומי ה-R&B/היפ-הופ, מצעד אלבומי הקאנטרי, מצעד האלבומים הלטיניים, מצעד האלבומים הנוצריים או מצעד אלבומי הגוספל, אותו האלבום אינו יכול להיכלל יותר במצעד אלבומי ה-Heatseekers וגם האלבומים שיצאו אחריו. המטרה היא לגרום לאמנים לפרוץ הן מבחינה מוזיקלית והן מבחינת ההצלחה המסחרית. עם זאת, ישנם אמנים שזכו להצלחה עוד כשהוציאו את אלבום הבכורה שלהם, מה שהוביל לכך שהם כלל לא דורגו במצעד אלבומי ה-Heatseekers.

## מצעד השירים
מצעד שירי ה-Heatseekers כולל 25 מיקומים גם כן, המדורגים על פי נתוני המכירות הדיגיטליות והסטרימינג שנאספים על ידי נילסן BDS. ברגע שלאמן יש שיר שדורג ב-50 העליונים במצעד הבילבורד הוט 100, אותו השיר אינו יכול להיכלל יותר במצעד שירי ה-Heatseekers וגם השירים שיצאו אחריו. כמו כן, אם לאמן היה שיר שנשלח לרדיו לפני 5 בדצמבר 1998, הוא אינו יכול להיכלל במצעד שירי ה-Heatseekers.

## ראו גם
* בילבורד הוט 100
* בילבורד 200

## קישורים חיצוניים
* 
* 

## הערות שוליים

Heatseekers
הרכבל המוסקבאי

**הרכבל המוסקבאי** (ברוסית: **Московская канатная дорога**) הוא רכבל במוסקבה באורך של 720 מטר על שטחי האזורים ההיסטוריים "וורוביובי גורי" ו"לוז'ניקי".

הרכבל ממלא שלוש פונקציות בבת אחת: ספורט, תחבורה ותיירות. ישנן שלוש תחנות במסלול : "וורוביובי גורי", "נובאיה ליגה" ו"לוז'ניקי". קיבולת הרכבל היא 1600 נוסעים בשעה. הוא נפתח רשמית בסוף 2018 ופועל מתחילת 2019.

זהו הרכבל הראשון במוסקבה שמחבר בין שתי גדות נהר מוסקבה.

## גלריה

קובץ:Moscow cable car1.jpg|תחנת לוז'ניקי
קובץ:Moscow Sparrow Hills Cableway asv2019-01 img3.jpg|תחנת נובאיה ליגה
קובץ:Moscow Sparrow Hills Cableway asv2019-01 img4.jpg|תחנת וורוביובי גורי 
קובץ:Moscow cable car4.jpg|קרון הרכבל


## קישורים חיצוניים

* 

קטגוריה:מוסקבה: תחבורה
מוסקבאי
מזה (דמות מקראית)

**מִזָּה** או **מיזה** הוא דמות מקראית, בנו הרביעי והאחרון של רעואל ונכדם של עשו ובשמת. למזה היו שלושה אחים: נחת, זרח ושמה.

פירוש השם מזה אינו ידוע. בכתבי אוגרית מופיע השם מזי והוא כנראה אותו השם כמו מזה, אך גם למזי לא יודעים מה פירוש שמו.

## הערות שוליים

קטגוריה:בני רעואל
ווחשי בן חרב

ממוזער|איור של ווחשי הורג לכאורה את אחד מאויביו באחד הקרבות בהם השתתף.
**ווחשי בן חרב** (בערבית: وحشي بن حرب) היה אחד מהצחאבה. ידוע כאדם שהרג את חמזה בן עבד אלמוטלב, דודו של הנביא מוחמד, לפני כניסתו לאסלאם.

## בקרב אוחוד
לפני קרב אוחוד, ווחשי היה עבד, והינד בנת עתבה (אנ') הבטיחה לשחרר אותו אם הוא יהרוג אחד משלושה אנשים: מוחמד, עלי בן אבי טאלב, או חמזה בן עבד אלמוטלב. היא הגישה לו את ההצעה הזאת מפני שהיא רצתה לנקום את מות אביה, שנפל בקרב בדר. ווחשי ענה להצעה של הינד כך "אני בכלל לא יכול להתקרב למוחמד מכיוון שחבריו קרובים אליו יותר מכל אחד אחר. גם עלי הוא ערני במיוחד בשדה הקרב. לעומת זאת, חמזה זועם כל כך שכאשר הוא נלחם, הוא לא שם לב למתרחש סביבו, וייתכן שאצליח לגרום לו ליפול על ידי טריק כלשהו או על ידי ניצול חוסר הזהירות שלו". הינד הסתפקה בכך והבטיחה שאם יצליח לבצע את המשימה היא תשחרר אותו. ווחשי הצליח להרוג את חמזה בקרב אוחוד, דבר שהוציא אותו לחופשי וסיים את עבדותו.

## כניסתו לאסלאם
לאחר קרב אוחוד, ווחשי המשיך לחיות במכה, אך לאחר כיבושה בידי המוסלמים, הוא עבר לטאיף, אך גם לשם האסלאם הגיע. על פי דבריו, הוא שמע שאללה מוכן למחול לאדם על כל חטאיו אם הוא מביע חרטה עליהם, אז הוא הלך לפגוש את מוחמד ואמר לו את השהאדה. לאחר שהוא אמר את השהאדה, מוחמד שאל אותו "אתה הרגת את חמזה?", ווחשי ענה "כן", אז מוחמד אמר בתגובה "אם כך, אתה יכול שלא להראות לי יותר את הפרצוף שלך?".

## ראו גם
* אבו בכר
* עומר בן אל-ח'טאב

## לקריאה נוספת
השאם אבן עבד אל מאלכ, **חַיֵּי מֻחַמָּד: ספר תולדותיו**, מערבית: יוסף יואל ריבלין, תל אביב: מצפה 1932

## קישורים חיצוניים

## הערות שוליים

קטגוריה:צחאבה
קטגוריה:עבדים
זרח בן רעואל

**זרח** הוא דמות מקראית, בנו השני של רעואל ונכדם של עשו ובשמת. לזרח היו שלושה אחים: נחת, שמה ומזה.

יש המשערים שזרח בן רעואל הוא אבי משפחת הזרחי הידועה, ובמקור המשפחה הייתה אדומית ונבלעה בתוך יהודה, אך רוב החוקרים אינם סוברים כך ודעה זו אינה מקובלת בקרב הציבור ונחשבת כמרחיקת לכת.

## הערות שוליים

קטגוריה:בני רעואל
אלכס לנדי

**אלכס לנדי** (באנגלית: **Alex Landi**; נולד ב-28 בספטמבר 1992) הוא שחקן ודוגמן אמריקאי, הידוע בעיקר בזכות תפקידו כד"ר ניקו קים בסדרה "אנטומיה של גריי" של רשת ABC והנרי לי בסדרת הטלוויזיה "רעבים" מבית נטפליקס.

## ביוגרפיה
לנדי נולד בעיר ניו יורק. הוא ממוצא קוריאני ואיטלקי. הוא למד בבית הספר התיכון האזורי נורת' ואלי בדמהרסט.

## קריירה
ב־6 בספטמבר 2018 פורסם כי לנדי לוהק לתפקיד בסדרת הטלוויזיה "האנטומיה של גריי" של רשת ABC, בעונה 15, שם הוא מגלם את ד"ר ניקו קים, המנתח הגברי ההומו הראשון בסדרה. דמותו, המנתח הגברי הראשון ממוצא אסייתי, הפכה לפייבוריטית באופן מיידי. לאחר ליהוקו לסדרה, הוא הופיע על שער גיליון פברואר 2019 של מגזין Attitude" . בגיליון פברואר / מארס של מגזין דה מאן, מגזין אופנה ואורח חיים לגברים באינדונזיה, הופיע מאמר על לאנדי.

בשנת 2019 החל לשחק בתפקיד משני בעונה השנייה של הסדרה של נטפליקס "רעבים". הוא גם התארח בקומדיית המצבים  "אמא אמריקאית" ששודרה ברשת ABC.

בשנת 2021 החל לגלם את דמותו של ברט בסדרת הטלוויזיה "ווקר" של רשת The CW, סדרה זו מהווה ריבוט לסדרה משנות התשעים "ווקר". באפריל אותה שנה, הופיע בוידאו קליפ לסינגל "Kiss Me More", של דוג'ה קאט בה היא מארחת את סיזה.

## פילמוגרפיה

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים ממוצא איטלקי
קטגוריה:אמריקאים ממוצא דרום קוריאני
קטגוריה:אמריקאים שנולדו ב-1992